《又诗有卜荆溪之意雅合鄙怀因次韵二首 其二》
宋代·张守

心醉微言九九篇，浩如沧海翕支川。著书柱史家传道，辟谷留支世学仙。

蠹简倦推三豕渡，长弓那解两禽连。极知无用宜幽隐，杜曲无田拟问天。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。